Էլֆի ֆոն Դասանովսկի

250px|մինի|աջից|Հուշատախտակ ,,Բելվեդեր,, կինոստուդիայում
**Էլֆրիդա (Էլֆի) ֆոն Դասանովսկի** (*Elfriede «Elfi» von Dassanowsky*. ), ավստրիացի երգչուհի, դաշնակահարուհի և կինոպրոդյուսեր:

## Կենսագրություն
Ծնվել է Վիեննայում՝ առևտրի նախարարության աշխատակցի ընտանիքում։

Հինգ տարեկանից  հանդես է եկել համերգներով. դաշնամուր է նվագել։

Ավարտել է կաթոլիկ դպրոցը և 15 տարեկանում ընդունվել Վիեննայի երաժշտության և կատարողական արվեստների ակադեմիա։ Ուսման ընթացքում դաշնամուրի դասեր է տվել կինոդերասան Կուրդ Յուրգենսին։ Երկրորդ համաշխարհային պատերազմի ժամանակ չի կարողացել կարիերա անել, քանի որ հրաժարվել է անդամագրվել նացիստական կազմակերպություններին:

1946 թվականին իր նորամուտն է կատարել երգարվեստում՝ Սանկտ Պյոլտենի քաղաքային թատրոնում հանդես գալով Մոցարտի «Ֆիգարոյի ամուսնությունը» օպերայում՝ Սյուզաննայի դերում։ Նույն թվականին դարձել է «Բելվեդեր» կինոստուդիայի համահիմնադիրներից մեկը։

Էլֆի ֆոն Դասանովսկին դերերգերով հանդես է եկել օպերաներում, օպերետներում, դերակատարումներով՝ թատերական դրամաներում ու կատակերգություններում, ինչպես նաև BBC-ի ռադիոհաղորդումներ է վարել։ Բացի այդ, աշխատել է Հոլիվուդում որպես վոկալի մարզիչ։ 1962 թվականին դարձել է ԱՄՆ քաղաքացի, ապրել Լոս Անջելեսում։

Այդտեղ էլ մահացել է՝ սրտի կաթվածից։ Թաղվել է Վիեննայի կենտրոնական գերեզմանատանը։ Որդին՝ Ռոբերտ ֆոն Դասանովսկին (ծնվել է 1965 թվականի հունվարի 28-ին Նյու Յորքում), դերասան է և կինոպրոդյուսեր:

## Պարգևներ
* UNESCO Mozart Medal (1996)
* «Ավստրիայի Հանրապետությանը մատուցած ծառայությունների համար» պատվո նշան
* Արվեստների և գրականության ֆրանսիական շքանշան

2014 թվականին Էլֆի ֆոն Դասանովսկու պատվին #4495 աստերոիդին տրվել է Dassanowsky անվանումը:

2018 թվականի սեպտեմբերին նրան հետմահու շնորհվել է Ավստրիայի կինոպրոդյուսերների ընկերակցության (AAFP) պատվավոր անդամի կոչում:

## Աղբյուրներ
8 Ulrich, Rudolf, "Zum 75. Geburtstag einer Wiener Filmpionierin, " in Blimp Film Magazine, no. 41, 1999.
* Ulrich, Rudolf, Österreicher in Hollywood , Vienna, 1993.
* Whitesell, Heidi, "Woman in the Arts, " in German Life , April/May 1996.
* Hoffmann, Robert, "Ahead of Her Time, " in Austria Kultur, no. 4, 1997.
* Dassanowsky, Robert, "Male Sites/Female Visions: Four Female Austrian Film Pioneers, " in Modern Austrian Literature, vol. 32, no. 1, 1999.
* https://www.imdb.com/name/nm0902133/
* http://www.filmreference.com/Writers-and-Production-Artists-Vi-Win/Von-Dassanowsky-Elfi.html

## Ծանոթագրություններ

## Արտաքին հղումներ
* Women's International Center-Living Legacy Award
* 
* Film Reference biography
* FemBio Biography
* "Österreichische Kulturdiva Elfi Dassanowsky auf Hawaii lebensbedrohlich erkrankt", , August 12, 2007, via Austria Press Agency
* "Österreichische Kulturdiva Elfi von Dassanowsky im Alter von 83 Jahren gestorben", Belvedere-Film, October 4, 2007, via Austria Press Agency
* Austrian Information on EvD Foundation 

Կատեգորիա:Ավստրիացի կինոպրոդյուսերներ
Կատեգորիա:Ավստրիացի դաշնակահարներ
Կատեգորիա:Ավստրիացի երգիչներ
Կատեգորիա:Ավստրիացի երաժիշտներ
Կատեգորիա:Ավստրիացի մեցցո-սոպրանոներ
Կատեգորիա:Կինոպրոդյուսերներ
Կատեգորիա:Դաշնակահարներ
Կատեգորիա:Պրոդյուսերներ
Կատեգորիա:Ավստրիացի կին երաժիշտներ
Կատեգորիա:Օպերային երգիչներ
Կատեգորիա:20-րդ դարի օպերային երգչուհիներ
Կատեգորիա:Կին պրոդյուսերներ
Կատեգորիա:Ավստրիացի երգչուհիներ
Կատեգորիա:Վիեննայի գեղարվեստի ակադեմիայի շրջանավարտներ
Կատեգորիա:Բնօրինակում անաղբյուր հոդվածներ